छतरारी

छतरारी (Chhatrari) भारत के हिमाचल प्रदेश राज्य के चम्बा ज़िले में स्थित एक गाँव है। इस से कुछ उत्तर में रावी नदी बहती है, जिसके साथ-साथ यहाँ राष्ट्रीय राजमार्ग १५४ए चलता है।"Himachal Pradesh, Development Report, State Development Report Series, Planning Commission of India, Academic Foundation, 2005, ISBN 9788171884452"Himachal Pradesh District Factbook," RK Thukral, Datanet India Pvt Ltd, 2017, ISBN 9789380590448

 छतरारी देवी मंदिर 
छतरारी अपने श्री शक्ति देवी मंदिर के लिए प्रसिद्ध है, जो छतरारी देवी मंदिर भी कहलाता है। ८वीं शताब्दी में इसका निर्माण भरमौर के राजा मेरु वर्मन ने करवाया था। मंदिर में गुग्गा नामक मूर्तिकार द्वारा बनाई गई अष्टधातु की 4 फ़ुट 6 इंच लम्बी शक्ति की एक मूर्ति है, जिसमें उनके हाथों में भाला (यानि शक्ति, ऊर्जा), कमलपुष्प (जीवन), घंटी (आकाश, व्योम, दिक) और सर्प (काल, मृत्यु) हैं। इसपर लेख है जिसमें राजा व उनके पूर्वजों के नाम, शिल्पकारों व मूर्तिकार के नाम और गाँव के स्थानों का उल्लेख है। हर वर्ष मणिमहेश यात्रा के दौरान मणिमहेश झील से जल लाकर मूर्ति को स्नान करवाया जाता है।

इस मंदिर का भरमौर के चौरासी मंदिर से सम्बन्ध है क्योंकि वहाँ के उत्तरी कोने में बने धर्मेश्वर महादेव (धर्मराज) का मंदिर भी राजा मेरु वर्मन ने करवाया था।

 चित्रदीर्घा 

 इन्हें भी देखें 
 चम्बा ज़िला
 हिमाचल प्रदेश

 सन्दर्भ 

श्रेणी:हिमाचल प्रदेश के गाँव
श्रेणी:चंबा ज़िला
श्रेणी:चंबा ज़िले के गाँव